ᱵᱤᱥᱣᱚᱱᱟᱛᱷᱚᱱ ᱟᱱᱚᱱᱫᱽ

ᱵᱤᱥᱣᱚᱱᱟᱛᱷᱚᱱ "ᱵᱤᱥᱤ" ᱟᱱᱚᱱᱫᱽᱽ (ᱡᱟᱱᱟᱢ ᱑᱑ ᱰᱤᱥᱮᱢᱵᱚᱨ ᱑᱙᱖᱙) ᱫᱚ ᱥᱤᱧᱚᱛᱤᱭᱟᱹ ᱪᱮᱥ ᱜᱽᱨᱟᱸᱰᱢᱟᱥᱴᱚᱨ ᱠᱟᱱᱟᱭ ᱾ ᱟᱱᱚᱱᱫᱽᱽ ᱫᱚ ᱢᱚᱬᱮ ᱫᱷᱟᱣ ᱡᱮᱜᱮᱛ ᱪᱮᱥ ᱪᱟᱢᱯᱤᱭᱚᱱ,  ᱵᱟᱨ ᱫᱷᱟᱣ ᱡᱮᱜᱮᱛ ᱨᱟᱯᱤᱰ ᱪᱮᱥ ᱪᱟᱢᱯᱤᱭᱚᱱ, ᱵᱟᱨ ᱫᱷᱟᱣ ᱪᱮᱥ ᱡᱮᱜᱮᱛ ᱠᱚᱯ ᱪᱟᱢᱯᱤᱭᱚᱱ,  ᱡᱮᱜᱮᱛ ᱵᱽᱞᱤᱴᱡᱽ ᱪᱮᱥ ᱠᱚᱯ ᱪᱟᱢᱯᱤᱭᱚᱱ ᱟᱨ ᱛᱩᱨᱩᱭ ᱫᱷᱟᱣ ᱪᱮᱥ ᱚᱥᱠᱟᱨ ᱡᱤᱛᱠᱟᱹᱨᱤᱭᱟᱹ ᱠᱟᱱᱟᱭ ᱾ ᱱᱩᱭ ᱫᱚ ᱑᱙᱘᱘ ᱥᱟᱞᱮᱨᱮ ᱥᱤᱧᱚᱛ ᱠᱷᱚᱱ ᱯᱩᱭᱞᱩ ᱜᱽᱨᱟᱸᱰᱢᱟᱥᱴᱚᱨ ᱮ ᱵᱮᱱᱟᱣ ᱞᱮᱱᱟ, ᱟᱨ ᱯᱷᱤᱰᱮ ᱨᱮᱴᱤᱝ ᱨᱮ ᱡᱚᱛᱚᱵᱮᱲᱟ ᱨᱮ ᱤᱨᱟᱹᱞ ᱟᱱᱟᱜ ᱥᱮᱬᱟ ᱨᱮᱸᱠᱤᱝ ᱨᱮ ᱢᱮᱱᱟᱭᱟ ᱾ ᱒᱐᱒᱒ ᱥᱟᱞᱮᱨᱮ, ᱩᱱᱤ ᱫᱚ ᱯᱷᱤᱰᱮ (FIDE) ᱨᱤᱱᱤᱡ ᱰᱮᱯᱩᱴᱤ ᱯᱟᱨᱥᱮᱛ ᱞᱮᱠᱟᱛᱮ ᱵᱟᱪᱷᱚᱱ ᱞᱮᱱᱟᱭ ᱾ ] ᱩᱱᱤ ᱫᱚ ᱱᱟᱜᱟᱢ ᱨᱤᱱᱤᱡ ᱥᱚᱨᱮᱥ ᱟᱨ ᱚᱨᱥᱚᱝᱤ ᱠᱷᱮᱞᱚᱸᱰᱤᱭᱟᱹ ᱠᱚ ᱢᱩᱫᱽᱨᱮ ᱢᱤᱫ ᱦᱚᱲ ᱢᱮᱱᱛᱮ ᱠᱚ ᱢᱟᱱᱟᱣ ᱵᱟᱛᱟᱣ ᱮᱭᱟ᱾

ᱟᱯᱨᱤᱞ ᱒᱐᱐᱖ ᱨᱮ, ᱟᱱᱚᱱᱫᱽ ᱫᱚ ᱯᱩᱱᱟᱜ ᱠᱷᱮᱞᱚᱸᱰᱤᱭᱟᱹ ᱞᱮᱠᱟᱛᱮ ᱱᱟᱜᱟᱢ ᱨᱮ ᱯᱷᱤᱰᱮ ᱨᱮᱝᱠᱤᱝ ᱨᱮ ᱒᱘᱐᱐ ᱮᱞᱳ ᱢᱟᱨᱠ ᱯᱟᱨᱚᱢ ᱞᱮᱫᱟᱭ, ᱠᱨᱟᱢᱱᱤᱠ, ᱴᱚᱯᱟᱞᱚᱵᱷ, ᱟᱨ ᱜᱟᱨᱤ ᱠᱟᱥᱯᱟᱨᱚᱵᱷ ᱛᱟᱭᱚᱢ ᱾.  ᱩᱱᱤ ᱫᱚ ᱒᱑ ᱪᱟᱸᱫᱚ ᱞᱟᱹᱜᱤᱫ ᱱᱚᱢᱵᱚᱨ ᱢᱤᱫ ᱴᱷᱟᱶ ᱨᱮ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸ ᱫᱚ ᱱᱟᱜᱟᱢ ᱨᱮ ᱛᱩᱨᱩᱭ ᱟᱱᱟᱜ ᱡᱚᱛᱚ ᱠᱷᱚᱱ ᱡᱟᱹᱥᱛᱤ ᱚᱠᱛᱚ ᱠᱟᱱᱟ ᱾

ᱢᱤᱫ ᱜᱤᱫᱽᱨᱟᱹ ᱞᱮᱠᱟᱛᱮ ᱟᱡᱟᱜ ᱩᱥᱟᱹᱨᱟ ᱠᱷᱮᱞ ᱠᱷᱟᱹᱛᱤᱨ, ᱟᱱᱚᱱᱫᱽ ᱫᱚ ᱑᱙᱘᱐ ᱜᱮᱞᱟᱝ ᱨᱮ ᱟᱡᱟᱜ ᱮᱛᱚᱦᱚᱵ ᱠᱮᱨᱤᱭᱚᱨ ᱨᱮ "ᱞᱟᱭᱴᱱᱤᱝ ᱠᱤᱰ" ᱢᱮᱱᱛᱮ ᱠᱚ ᱢᱮᱛᱟᱭ ᱛᱟᱦᱮᱸᱫ ᱾ ᱩᱱᱤ ᱫᱚ ᱢᱤᱫ ᱡᱮᱜᱮᱛᱤᱭᱟᱹ ᱠᱷᱮᱞᱚᱸᱰᱤᱭᱟᱹ ᱨᱮ ᱵᱮᱱᱟᱣ ᱞᱮᱱᱟᱭ, ᱟᱨ ᱟᱭᱢᱟ ᱦᱚᱲ ᱫᱚ ᱩᱱᱤ ᱫᱚ ᱚᱱ ᱚᱠᱛᱚ ᱨᱤᱱᱤᱡ ᱧᱩᱛᱩᱢᱟᱱ ᱨᱟᱯᱤᱰ ᱪᱮᱥ ᱠᱷᱮᱞᱚᱸᱰᱤᱭᱟᱹ ᱢᱮᱱᱛᱮ ᱠᱚ ᱢᱟᱱᱟᱣᱮᱭᱟ ᱾ᱩᱱᱤ ᱫᱚ ᱒᱐᱐᱓ ᱟᱨ ᱒᱐᱑᱗ ᱨᱮ ᱯᱷᱤᱰᱮ ᱡᱮᱜᱮᱛ ᱨᱟᱯᱤᱰ ᱪᱮᱥ ᱪᱟᱢᱯᱤᱭᱚᱱᱥᱤᱯ, ᱒᱐᱐᱐ ᱨᱮ ᱡᱮᱜᱮᱛ ᱵᱞᱤᱴᱡᱽ ᱪᱮᱥ ᱠᱚᱯ, ᱟᱨ ᱟᱭᱢᱟ ᱮᱴᱟᱜ ᱪᱮᱛᱟᱱ ᱛᱷᱚᱠ ᱨᱮᱭᱟᱜ ᱛᱮᱝᱜᱩ ᱟᱨ ᱵᱞᱤᱴᱡᱽ ᱠᱷᱮᱞ ᱮ ᱡᱤᱛᱠᱟᱹᱨ ᱟᱠᱟᱱᱟ ᱾

ᱟᱱᱚᱱᱫᱽ ᱫᱚ ᱑᱙᱙᱑-᱙᱒ ᱨᱮ ᱥᱤᱧᱚᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱥᱮᱬᱟ ᱠᱷᱮᱞ ᱥᱤᱨᱯᱷᱟᱹ ᱠᱷᱮᱞ ᱨᱚᱛᱱᱚ ᱥᱤᱨᱯᱷᱟᱹ ᱨᱮᱱ ᱯᱩᱭᱞᱩ ᱟᱢᱮᱴᱤᱡ ᱮ ᱛᱟᱦᱮᱸ ᱠᱟᱱᱟᱭ ᱾ ᱒᱐᱐᱗ ᱥᱟᱞᱮᱨᱮ, ᱩᱱᱤ ᱫᱚ ᱥᱤᱧᱚᱛ ᱨᱮᱱᱟᱜ ᱫᱚᱥᱟᱨ ᱥᱮᱬᱟ ᱱᱟᱜᱟᱨᱤᱭᱟᱹ ᱥᱤᱨᱯᱷᱟᱹ ᱯᱚᱫᱽᱢᱚ ᱵᱤᱵᱷᱩᱥᱚᱬ ᱛᱮ ᱢᱟᱹᱱ ᱦᱟᱞᱟᱝ ᱞᱮᱱᱟᱭ, ᱡᱟᱦᱟᱸ ᱫᱚ ᱱᱚᱶᱟ ᱥᱤᱨᱯᱷᱟᱹ ᱧᱟᱢ ᱟᱠᱟᱫ ᱯᱩᱭᱞᱩ ᱠᱷᱮᱞᱚᱸᱰᱤᱭᱟᱹ ᱠᱟᱱᱟᱭ ᱾
ᱮᱛᱚᱦᱚᱵ ᱡᱤᱭᱚᱱ
ᱵᱤᱥᱣᱚᱱᱟᱛᱷᱚᱱ ᱟᱱᱚᱱᱫᱽ ᱫᱚ ᱑᱑ ᱰᱤᱥᱮᱢᱵᱚᱨ ᱑᱙᱖᱙ ᱥᱟᱞᱮᱨᱮ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱢᱟᱭᱤᱞᱟᱫᱩᱛᱷᱩᱨᱟᱭ ᱨᱮ ᱡᱟᱱᱟᱢ ᱞᱮᱱᱟᱭ ᱾  ᱛᱟᱭᱚᱢ ᱛᱮ ᱩᱱᱤ ᱫᱚ ᱪᱮᱱᱱᱟᱭ ᱛᱮᱭ ᱩᱪᱟᱹᱲᱮᱱᱟ, ᱡᱟᱦᱟᱸ ᱨᱮ ᱩᱱᱤᱭ ᱦᱟᱨᱟᱵᱩᱨᱩ ᱞᱮᱱᱟ ᱾ ᱟᱡ ᱵᱟᱵᱟ ᱵᱤᱥᱣᱚᱱᱟᱛᱷᱚᱱ ᱟᱭᱚᱨ ᱫᱚ ᱮᱛᱚᱢ ᱨᱮᱞᱣᱮ ᱨᱮ ᱢᱤᱫ ᱢᱮᱱᱮᱡᱚᱨ ᱮ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱡᱟᱢᱟᱞᱯᱩᱨ, ᱵᱤᱦᱟᱨ ᱨᱮ ᱯᱟᱲᱦᱟᱣ ᱞᱮᱱᱟᱭ ᱾ ᱟᱨ ᱟᱡ ᱟᱭᱚ ᱥᱩᱥᱤᱞᱟ ᱫᱚ ᱚᱲᱟᱜ ᱜᱚᱢᱠᱮ ᱟᱨ ᱪᱮᱥ  ᱨᱤᱱᱤᱡ ᱫᱩᱞᱟᱹᱲᱤᱭᱟᱹ ᱛᱟᱦᱮᱸ ᱠᱟᱱᱟᱭ ᱾

ᱟᱱᱚᱱᱫᱽ ᱫᱚ ᱟᱠᱚ ᱯᱮ ᱵᱚᱭᱦᱟ ᱠᱷᱚᱱ ᱦᱩᱰᱤᱧ ᱩᱛᱟᱹᱨᱤᱡ ᱠᱟᱱᱟᱭ ᱾ ᱩᱱᱤ ᱫᱚ ᱟᱡ ᱫᱟᱹᱭ ᱠᱷᱚᱱ ᱑᱑ ᱥᱮᱨᱢᱟ ᱦᱩᱰᱤᱧ ᱟᱨ ᱟᱡ ᱫᱟᱫᱟ ᱠᱷᱚᱱ ᱑᱓ ᱥᱮᱨᱢᱟ ᱦᱩᱰᱤᱧᱟᱭ ᱾ ᱟᱡ ᱵᱚᱭᱦᱟ ᱥᱤᱵᱽᱠᱩᱢᱟᱨ ᱫᱚ ᱥᱤᱧᱚᱛ ᱨᱮ ᱠᱨᱚᱢᱯᱴᱚᱱ ᱜᱽᱨᱤᱵᱷᱮᱥ ᱨᱮ ᱢᱤᱫ ᱢᱮᱱᱮᱡᱚᱨ ᱠᱟᱱᱟᱭ ᱾ ᱟᱡ ᱫᱟᱹᱭ ᱟᱱᱩᱨᱟᱫᱷᱟ ᱫᱚ ᱢᱤᱪᱤᱜᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱢᱤᱫ ᱯᱨᱚᱯᱷᱮᱥᱚᱨ ᱠᱟᱱᱟᱭ ᱾

ᱟᱱᱚᱱᱫᱽ ᱫᱚ ᱖ ᱥᱮᱨᱢᱟ ᱩᱢᱮᱨ ᱨᱮ ᱟᱡ ᱟᱭᱚ ᱴᱷᱮᱱ ᱠᱷᱚᱱ ᱪᱮᱥ ᱠᱷᱮᱞ ᱮ ᱪᱮᱫ ᱞᱮᱱᱟ, ᱢᱮᱱᱠᱷᱟᱱ ᱩᱱᱤ ᱫᱚ ᱢᱟᱱᱤᱞᱟ ᱨᱮ ᱵᱟᱹᱲᱛᱤ ᱫᱷᱟᱨᱟᱭ ᱪᱮᱫ ᱞᱮᱱᱟ, ᱡᱟᱦᱟᱸᱨᱮ ᱑᱙᱗᱘ ᱠᱷᱚᱱ ᱑᱙᱘᱐ ᱨᱮ ᱯᱷᱤᱞᱤᱯᱟᱭᱤᱱ ᱡᱟᱹᱛᱤᱭᱟᱹᱨᱤ ᱨᱮᱞᱣᱮ ᱨᱮ ᱢᱤᱫ ᱠᱟᱱᱥᱟᱞᱴᱮᱸᱴ ᱞᱮᱠᱟᱛᱮ ᱠᱟᱹᱢᱤ ᱞᱟᱹᱜᱤᱫ ᱛᱮ ᱟᱡ ᱵᱟᱵᱟ ᱠᱚ ᱵᱷᱮᱡᱟ ᱞᱮᱫᱮᱭᱟ ᱾

ᱟᱱᱚᱱᱫᱽ ᱫᱚ ᱰᱚᱱ ᱵᱚᱥᱠᱚ ᱢᱮᱴᱨᱤᱠᱩᱞᱮᱥᱚᱱ ᱦᱟᱭᱟᱨ ᱥᱮᱠᱮᱱᱰᱟᱨᱤ ᱤᱥᱠᱩᱞ, ᱪᱮᱱᱱᱟᱭ ᱨᱮ ᱯᱟᱲᱦᱟᱣ ᱞᱮᱱᱟᱭ, ᱟᱨ ᱞᱚᱭᱚᱞᱟ ᱠᱚᱞᱮᱡᱽ, ᱪᱮᱱᱱᱟᱭ ᱠᱷᱚᱱ ᱵᱮᱯᱟᱨ ᱨᱮ ᱵᱮᱪᱞᱚᱨ ᱰᱤᱜᱽᱨᱤ ᱮ ᱧᱟᱢ ᱞᱮᱫᱟ ᱾
ᱥᱟᱹᱠᱷᱭᱟᱹᱛ

ᱛᱷᱚᱠ:ᱪᱮᱥ ᱠᱷᱮᱞᱚᱸᱰᱤᱭᱟᱹ